फिर मार डाला, प्रेग्नेंसी छिपाने के लिए मां से बोली- हेल्थ इश्यू है
Maharashtra Nagpur Minor Girl Newborn Death Case; Follow Nagpur Local News: Latest Nagpur News Headlines On Dainik Bhaskar (दैनिक भास्कर)
नागपुर के अंबाझरी में एक प्रेग्नेंट नाबालिग ने यू-ट्यूब वीडियो देखकर खुद ही अपनी डिलीवरी की। किसी को इस बात का पता न चले इसलिए पैदा होते ही नवजात बच्ची का गला दबाकर मार डाला। 15 साल की लड़की ने नवजात की लाश अपने ही घर में एक बक्से में छिपाकर रख दी।
घटना 2 मार्च की है, लेकिन इसका पता रविवार को तब चला, जब लड़की की मां घर लौटी। लड़की ने मां को पूरी कहानी सुनाई। मां उसे हॉस्पिटल लेकर गई। नवजात की लाश पुलिस ने पोस्टमॉर्टम के लिए भेज दी है। पुलिस ने आरोपी पर पॉक्सो एक्ट के तहत मामला दर्ज कर लिया है। पोस्टमॉर्टम रिपोर्ट आने के बाद नाबालिग लड़की पर हत्या का मामला दर्ज किया जाएगा।
सोशल मीडिया पर लड़के से हुई दोस्ती, उसी ने यौन शोषण किया
9वीं क्लास में पढ़ने वाली नाबालिग ने पुलिस को बताया कि जिस लड़के ने उसका यौन शोषण किया, वह उससे इंस्टाग्राम के जरिए मिली थी। प्रेग्नेंसी का पता चलने पर उसने घरवालों से ये बात छिपाए रखी। इतना ही नहीं जब उसकी मां ने बढ़े हुए पेट के बारे में पूछा तो उसने कहा कि उसे कुछ हेल्थ इश्यू हैं।
घंटों फोन पर बिताती थी, इसलिए मां ने फोन तोड़ दिया था
लड़की ने ठाकुर नाम के अकाउंट पर इस लड़के से चैटिंग शुरू की। वह घंटों फोन पर बात करती थी। इसलिए जब मां को पता चला कि उनकी बेटी फोन पर अनजान लोगों से बात करती है तो कुछ हफ्ते पहले उसने फोन तोड़ दिया था।
हालांकि लड़की इसके बाद अपनी मां के फोन से बात करती लेकिन चैट हिस्ट्री और डाउनलोड किए गए फोटो-वीडियो डिलीट कर देती थी। इसलिए मां को भी इसकी खबर नहीं हो पाती थी।
नाबालिग, आरोपी युवक का पूरा नाम-पता तक नहीं जानती थी। ठाकुर नाम का यह शख्स लड़की से अक्सर मैसेंजर और वॉइस कॉल पर बात करता था, इसलिए पुलिस के पास ट्रेस करने के लिए उसका नंबर भी नहीं है।
मां को गुमराह करने की कोशिश की
लड़की की मां मॉल में काम करती है। जब वह घर लौटी तो घर में कई जगह खून के निशान देखकर हैरान रह गई। नवजात को मारने के बाद लड़की ने मां को ये कहकर गुमराह करने की कोशिश की कि उसके पीरियड्स चल रहे हैं। लेकिन बाद में उसने सारा सच उगल दिया।
मां ही उसे हॉस्पिटल लेकर गई। जहां हॉस्पिटल मैनेजमेंट ने पुलिस को खबर दी। लड़की से पूछताछ अभी बाकी है।
ये खबरें भी पढ़ें...
नैनवां में नाबालिग ने दिया बच्चे को जन्म
बूंदी के नैनवां थाना क्षेत्र इलाके में गुरुवार रात एक 15 वर्षीय नाबालिग के बच्चे को जन्म देने के बाद तबीयत बिगड़ने पर जिला अस्पताल रेफर किया गया है। जहां बाल कल्याण समिति की देखरेख में मां और नवजात का इलाज चल रहा है। डॉक्टरों द्वारा स्वास्थ्य की देखरेख की जा रही है। आगे की कानूनी प्रक्रिया जारी है। पढ़ें पूरी खबर...
आश्रम की लड़की प्रेग्नेंट कैसे हुई... अनसुलझी पहेली
यह दर्दभरी कहानी 17 साल की लड़की की है। वह इंदौर के बालिका आश्रम में रहती है। उसका दिमाग सिर्फ डेढ़-दो साल के बच्चे जैसा है। दुनिया-जहां से एकदम अनजान। अबोध। वह गर्भवती है। न किसी को अपनी पीड़ा बता सकती है, न ही आपबीती। उसके साथ किसने और कब ज्यादती की? उसे तो यह भी नहीं मालूम कि उसका पेट बड़ा क्यों हो रहा है? इसमें क्या है? एकदम अनजान। पढ़ें पूरी खबर...
गुजरात के प्रेमी जोड़े ने नवजात का गला घोंटा
गुजरात के नवसारी से भागे एक प्रेमी जोड़ो सांचौर पहुंचा। फिर सांचौर के प्राइवेट हॉस्पिटल में बच्चे को जन्म दिया। उसका गला घोंट कर मर्डर कर दिया। फिर बायतु पटरी के पास दफना दिया था। नवसारी पुलिस बीते तीन दिनों से सांचौर से लेकर बाड़मेर तक आरोपी द्वारा बताए अनुसार जांच कर रही है। पढ़ें पूरी खबर...